b'\n_START_ARTICLE_\nThe Madwoman in the Attic\n_START_PARAGRAPH_\nThe Madwoman in the Attic (The woman Writer and the Nineteenth Century Literary Imagination) er et litteraturteoretisk verk innen feministisk litteraturteori, skrevet av Sandra M. Gilbert og Susan Gubar. Verket ble f\xc3\xb8rst utgitt i 1979, og deretter en ny utgave i 2000. Gilbert og Gubar tar for seg kvinnelige forfattere fra attenhundretallet, med vekt p\xc3\xa5 forfattere som Jane Austen, Charlotte Bront\xc3\xab, Emily Dickinson og George Eliot. Tittelen \xc2\xabThe Madwoman in the Attic\xc2\xbb henspiller p\xc3\xa5 handlingen i en roman av Charlotte Bront\xc3\xab, Jane Eyre. Teorien som presenteres handler om hvordan de kvinnelige forfatterne, i sin kamp for \xc3\xa5 bli anerkjent p\xc3\xa5 et ellers mannsdominert litter\xc3\xa6rt omr\xc3\xa5de, m\xc3\xa5tte overvinne mytene og stereotypene som var knyttet opp til kvinnen som kj\xc3\xb8nn. Gilbert og Gubar presenterer to ulike versjoner av den kvinnelige stereotypen, engelen og den gale kvinnen, og viser hvordan disse to kvinneskikkelsene utgj\xc3\xb8r sentrale deler i kvinnenes forfatterskap.'